Covid-19-statistieke: Byna 200 sterftes aangemeld(Foto: Unsplash) Suid-Afrika het teen Dinsdagaand altesaam 1 514 815 bevestigde Covid-19-gevalle gehad met 856 nuwe gevalle wat aangemeld is. Só het dr. Zweli Mkhize, minister van gesondheid, aangekondig toe hy die jongste Covid-19-statistieke vir die land bekendgemaak het. Nog 194 Covid-19-verwante sterftes is in Suid-Afrika bevestig, wat die landwye totaal op 50 271 te staan bring. Altesaam 80 van die sterftes is in KwaZulu-Natal aangemeld, gevolg deur 43 in Gauteng, 29 in die Vrystaat, 15 in Limpopo, 12 in die Wes-Kaap, agt in die Oos-Kaap en sewe in die Noord-Kaap. Altesaam 1 433 320 pasiënte het in dié stadium reeds herstel. Die departement het aangedui dat 76 037 gesondheidswerkers teen Dinsdagaand reeds teen Covid-19 ingeënt is. Provinsiale statistieke: Gauteng: 405 035 KwaZulu-Natal: 329 421 Wes-Kaap: 277 845 Oos-Kaap: 193 951 Vrystaat: 80 174 Mpumalanga: 71 265 Limpopo: 61 997 Noordwes: 61 070 Noord-Kaap: 34 057